text: A quart, coneixem l'obra artística de Louise Bourgeois – Escola Sant Lluís Gonçaga
  A quart, coneixem l'obra artística de Louise Bourgeois
  Date 2 desembre, 2019
  Avui hem anat a l'Escola d'Art a fer una escultura tot inspirant-nos en la Josephine Louise Bourgeois (París, 25 de desembre de 1911-Nova York, 31 de maig de 2010) que fou una escultora i artista francesa que val la pena conèixer.
  Louise Bourgeois va néixer i es va criar a França, però passà la major part de la seva carrera artística a Nova York, on es va traslladar el 1938. El reconeixement de la seva tasca artística va ser notable, sobretot durant els darrers anys de la seva vida, quan va esdevenir una important influència per a les noves generacions d'artistes, especialment dones.
  Des dels seus primers dibuixos, pintures i gravats, la seva obra gira a l'entorn de la procreació, el naixement i la maternitat sota la forma de les dones casa, barrejant l'arquitectura i el cos, l'orgànic i els blocs geomètrics: bust amb casa de columnes a les espatlles, costelles en forma d'escales i portes. El seu objectiu és sensibilitzar sobre la igualtat d'oportunitat i sobre el paper de la dona en la nostra societat.